
1. ТЕХНИЧКА СПЕЦИФИКАЦИЈА 
(Врста, техничке карактеристике, квалитет, обим и опис услуга, техничка документација и планови, начин спровођења контроле и обезбеђивања гаранције квалитета, рок извршења, место извршења услуга, гарантни рок, евентуалне додатне услуге и сл.)

[bookmark: _Toc441651541][bookmark: _Toc442559879]1.1. Предмет јавне набавке
Предмет јавне набавке је Праћење јавног мњења на друштвеним мрежама и онлине заједницама, Акционарског Друштва „Електропривреда Србије" Београд (у даљем тексту: Наручилац).

1.2. Квалитет и техничке карактеристике (спецификације)

УВОД 
[bookmark: _Hlk129263084]Друштвене мреже и онлине заједнице представљају простор у коме се јавно мњење формира у реалном времену, брзо и често неконтролисано, а негативни сентимент може прерасти у репутациону или медијску кризу у веома кратком року. Управо се у том виртуелном простору све чешће формирају негативни наративи, који се потом шире путем других дигиталних канала комуникације, све до традиоционалних медија. Било да су су настали спонтано или су део организоване негативне кампане, веома брзо есклаирају. 
Праћење негативних наратива на друштвеним мрежама и онлине заједницама представља кључни елемент савремених стратегија Односа с јавношћу, јер директно утиче на репутацију, поверење јавности и дугорочну вредност бренда. Правовремено препознавање негативних наратива омогућава Сектору за односе с јавношћу да реагује стратешки, пре него што тема постане вирална или преузета од стране медија. На тај начин се обезбеђује простор за превентивну реакцију у циљу заштите кредибилитета компаније и бренда и задржавање поверења кључних стејкхолдера.
Транспарентна и емпатична комуникација у ситуацијама које имају негативну конотацију јача перцепцију одговорности и професионалности компаније, чак и када је критика оправдана. Истовремено, анализа ових наратива пружа драгоцене увиде за прилагођавање комуникационих стратегија и смањење репутационог ризика. 
Спецификација услуга обухвата:
Набавка је подељена на три фазе. 
Фаза 1 – Месечно праћење 
Фаза 2 - Месечни извештај доминантних и негативних тема и наратива
Фаза 3 – Годишњи извештај

Пројектни задатак:

Фаза 1 – Месечно праћење 10 кључних речи/фраза на дигиталним каналима (Facebook, Instagram, X (Twitter), TikTok, YouTube, Reddit) и онлине заједницама (форуми, блогови, коментари и јавне групе/странице), уз прикупљање података, филтрирање нерелевантних резултата и категоризацију садржаја по темама и релевантности. Обавештења у реалном времену, свакодневно 24/7, путем телефона, маила и на Вибер лицима овлашћеним од стране лица за праћење извршења уговора, када негативна тема постаје све видљивија, мења наратив или прелази на друге канале уз праћење комуникатора и праћење и интерпретација негативних наратива уз анализу раних ризика и комуникатора. Оперативно спровођење алармног режима и обавештавање у реалном времену на основу дефинисаних прагова, рану детекцију и интерпретацију негативних тема и наратива, идентификацију кључних комуникатора и процену ризика ескалације кроз праћење динамике ширења садржаја. Обавештавање функционише тако што одговорна особа Пружаоца услуге путем телефона, маила и на Вибер лицима овлашћеним од стране лица за праћење извршења уговора, обавештава представнике Наручиоца у овом случају Сектора за односе с јавношћу које одреди директор тог Сектора. 
[bookmark: _Hlk225405616]Фаза 2 - Месечни извештај доминантних и негативних тема и наратива: израда месечних аналитичких извештаја који обухватају идентификацију доминантних тема и наратива и њихове промене током периода, интензитет реакција публике и динамику дискусије, најактивније заједнице/изворе и кључне комуникаторе, анализу сентимента (позитивно/неутрално/негативно, у складу са методологијом алата и ручном валидацијом), као и посебан фокус на негативним и потенцијално негативним темама кроз идентификацију критичних канала, раних ризика и препоруке за даље комуникационе активности.

Фаза 3 – Годишњи извештај: израда једног извештаја који ће анализирати 12 месечних извештаја и који ће обухватити трендове тема и наратива, поређење периода, анализу сентимената и кључних извора/заједница, као и имати посебан фокус на негативне теме кроз преглед броја и типа кризних ситуација, брзине ескалације, као и повезаности са релевантним догађајима и идентификацију фактора који доводе до погоршања или стабилизације.

1.3. Рок извршења услуга
[bookmark: _Hlk225515990]Пружалац услуга има обавезу да предметне услуге  из Фазе 1 врши свакодневно 24/7. Фаза 2 врши сукцесивно, на месечном нивоу, у периоду од 12 (словима: дванаест) месеци од дана ступања Уговора на снагу. Фаза 3 ради се једном на крају извршених 12 месечних услуга Фазе 1 и 2 и обухвата период од 12 месеци од ступања Уговора на снагу.

[bookmark: _Toc441651542][bookmark: _Toc442559880]1.4. Место извршења услуга
Место извршења услуге су просторије Пружаоца услуге.

1.5. Квалитативни и квантитативни пријем услуга

[bookmark: _Hlk172894568]Наручилац је у обавези да изврши квалитативан и квантитативан пријем услуге у погледу квалитета и обима услуге. Квалитативни  и квантитативни пријем услуге биће одобрен кроз достављање Записника о квантитативном и квалитативном пријему услуге.

У случају да се приликом пријема услуге утврди да стварно стање не одговара обиму и квалитету, Наручилац је дужан да рекламацију записнички констатује и исту одмах достави Понуђачу у року од 1 (словима: једног) дана.

Понуђач се обавезује да недостатке установљене од стране Наручиоца приликом квантитативног и квалитативног пријема отклони у року од 3 (словима: три) дана од момента пријема рекламације о свом трошку.






